Tesla şi-a deschis primul sediu din România. Promisiunea făcută de compania deţinută de Elon Musk.
Tesla și-a deschis oficial sucursală în Romania. Primul birou al Tesla este în proiectul de birouri Central Business Park din Capitală. Vor fi deschise stații Supercharger la Timișoara, București, Pitești și Sibiu.
E oficial: Elon Musk şi-a deschis un birou la Bucureşti. Tesla Motors România este numele diviziei locale a companiei şi a fost înfiinţată luna trecută.La începutul anului, Tesla a actualizat lista oraşelor în care va construi staţii de tip Supercharger. Iar prima va fi gata până la finalul lunii martie, în Timişoara."Următoarele vor fi construite în Sibiu, Piteși și desigur București unde așteptăm să vedem și primul showroom cu service. Cel mai probabil în martie vom afla oficial unde va fi construită acest prim-sediu al Tesla pe piața locală de unde clienții din România își vor putea cumpăra modele precum Model S, Model 3 sau Model X", a spus Bogdan Alecu, jurnalist Ziarul Financiar.La finalul anului 2019, în România erau înmatriculate 87 de automobile Tesla, dintre care 55 aveau o vechime de sub doi ani. Dacă le adăugăm și pe cele cumpărate în 2020, avem în total 143 de mașini Tesla în circulație, la noi în țară.